**ADATKEZELÉSI TÁJÉKOZTATÓ BUDAPEST FŐVÁROS XI. KERÜLET ÚJBUDA ÖNKORMÁNYZATÁNAK KÖZTERÜLET HASZNÁLATÁHOZ KAPCSOLÓDÓ ELJÁRÁS ADATKEZELÉSEIRŐL**

A **Budapest Főváros XI. Kerület Újbuda Önkormányzata** (a továbbiakban: Önkormányzat/Adatkezelő) az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, a továbbiakban GDPR) előírásai szerint ezúton tájékoztatja Önt, mint érintettet jelen tájékoztatóval és folyamatleírással az Ön személyes adatai kezelésével kapcsolatos minden tényről.

**1. Az Adatkezelő pontos megnevezése, elérhetőségei:**

|  |  |
| --- | --- |
| Adatkezelő neve: | Budapest Főváros XI. Kerület Újbuda Önkormányzata |
| Székhely: | 1113 Budapest, Bocskai út 39-41. |
| képviselő: | dr. László Imre, polgármester |
| honlap: | [www.ujbuda.hu](http://www.ujbuda.hu) |
| telefonszám: | +361- 372-4500 |
| adatvédelmi tisztviselő e-mail címe: | gdpr@ujbuda.hu  |

**2. Az adatkezelésre vonatkozó jogszabályok**

* az Európai Parlament és Tanács 2016/679. rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről
* Alaptörvény
* Magyarország helyi önkormányzatairól szóló 2011. évi CLXXXIX. törvény
* az általános közigazgatási rendtartásról szóló 2016. évi CL. törvény

(továbbiakban: Ákr.)

* az információs önrendelkezési jogról és az információszabadságról szóló 2011. évi CXII. törvény (továbbiakban: Info tv.)
* a közterületek használatáról és rendjéről szóló 42/2021. (XII.21.) XI. ÖK rendelet 10. §

(továbbiakban: Rendelet)

**3. Az adatkezelés céljai:**

1. A közterület használati hozzájárulást kérelmezőnek a kérelemben megjelölt közterület használatának engedélyezésére javaslattétel.
2. A méltányossági kérelem elbírálása esetén a javaslattevő Gazdasági Bizottság által a közterület-használati díj mérséklésének, fizetési halasztásának, vagy részletekben történő fizetésének elbírálása.
3. A közterület-használati hozzájárulás Polgármester általi elbírálása, továbbá a fellebbezés esetén a Képviselő-testület számára előterjesztés készítése és döntés meghozatala.
4. Az egy évet meghaladó időtartamra szóló közterület-használati ügy és közterület-használati hatósági szerződés esetén önkormányzati hatósági hatáskörben a döntéshozó Gazdasági Bizottság által a döntés meghozatala.
5. A közterület-használati kérelem elutasítása vagy engedélyezése.
6. A közterület használati hozzájárulást kérelmezők kérelmeinek nyilvántartása.

**4. Az adatkezelés jogalapja:**

Az adatkezelés az Adatkezelőre ruházott közérdekű vagy közhatalmi jogosítvány gyakorlásának keretében végzett feladat végrehajtásához szükséges a GDPR 6. cikk (1) bekezdés e) pont alapján.

**5. A kezelt adatok köre:**

1. A közterület használati hozzájárulást kérelmezőnek a kérelmező azonosításához és a kérelem elbíráláshoz szükséges adatok: kérelmező neve, születési helye, ideje, anyja neve. Gazdasági társaságok, egyéni vállalkozók, társasházak, őstermelők esetén: egyéni vállalkozó nyilvántartási száma, őstermelői nyilvántartási száma.
2. A közterület használati hozzájárulást kérelmező kapcsolattartására vonatkozó adatok: lakcíme/székhelye, levelezési címe, telefonszáma, e-mail címe, képviseletre jogosult neve.
3. A Polgármester általi döntéshozatalhoz vagy a döntéshozó Gazdasági Bizottság, továbbá fellebbezés esetén a Képviselő-testület döntéséhez szükséges további adatok: a kérelemben megjelölt közterület-használat ideje, helye és nagysága, továbbá a közterület-használat céljának részletes leírása, helyrajzi számmal, reklámeszköz elhelyezése esetén a pontos helyszín GPS koordinátával megjelölve, természetbeni fekvéssel, szükség szerint további egyedi körülmények meghatározásával, a használni kívánt területnagysággal, a kérelmező arra vonatkozó előzetes kötelezettségvállalása, hogy a közterületen folytatni kívánt tevékenységet jogszabály által előírt engedélyek birtokában kezdi meg.
4. A közterület-használati hozzájárulást kérelmezőnek a döntéshozatalhoz a kérelem mellékletként csatolnia kell a következőket:

- a közterületen folytatni kívánt tevékenység gyakorlására feljogosító okirat (különösen: cégkivonat) egyszerű másolatát,

- az igényelt területre vonatkozó hivatalos helyszínrajzot, vagy Újbuda Önkormányzata honlapján ingyenesen hozzáférhető térinformatikai rendszerből nyomtatott helyszínrajzot, amelyen szerepelnie kell a környező utcáknak; ebbe be kell rajzolni az igényelt területet a szükséges méretekkel úgy, hogy annak nagysága, elhelyezkedése egyértelműen megállapítható legyen,

- pavilonok, vendéglátó-ipari terasz és árusításra szolgáló ideiglenes állvány, szerkezet elhelyezése céljából, valamint mozgóboltra és reklámeszközökre kért hozzájárulás esetén látvány- és berendezési tervet, feltüntetve az anyag- és színhasználatot, valamint a létesítmény leírását és műszaki rajzát,

- közút és járda igénybevétele esetén a leírt helyszínrajzon túl a vonatkozó helyszínt ábrázoló forgalomtechnikai hozzájárulást,

- zöldterületek használata esetén a kérelmező által készített, dátummal ellátott fényképekkel igazolt állapot-felmérési dokumentációt,

- amennyiben a közterületet nem a közterületen álló felépítmény tulajdonosa használja, a felépítmény tulajdonosa és a harmadik személy között létrejött, a felépítmény használatára (bérbe adására) vonatkozó megállapodást,

- rendezvények esetében a programleírást, továbbá a tervezett résztvevői létszámot és a tervezett illemhelyek - külön megjelölve az akadálymentesítettek - helyét és darabszámát,

- közokiratba vagy teljes bizonyító erejű magánokiratba foglalt meghatalmazást, amennyiben a kérelmet nem magánszemély esetén nem a képviseletre jogosult személy írja alá és magánszemély esetén, ha a kérelmet nem a kérelmező írja alá, és

- díjmentességre való jogosultság igazolására szolgáló irat egyszerű másolatát.

1. A közterület-használati hozzájárulás előzetes feltétele:

- közút és járda területét érintő esetekben forgalomtechnikai szempontból az illetékes hatóság hozzájárulása,

- a kereskedelmi, vendéglátó-ipari, szolgáltató tevékenységek esetén az elsőfokú kereskedelmi vagy iparhatóság hozzájárulása,

- kulturális és szórakoztató tevékenység végzése esetén Budapest Főváros XI. Kerület Újbudai Polgármesteri Hivatal (a továbbiakban: Polgármesteri Hivatal) Környezetvédelmi Osztályától támogató környezeti- és zajhatásokra vonatkozó szakmai állásfoglalás beszerzése,

- a világörökség, kulturális örökség részét képező területeken az illetékes hatóság hozzájárulása vagy állásfoglalása,

- a településképi megjelenés tekintetében a településkép védelméről szóló önkormányzati rendeletben meghatározott esetekben az eljárásban hozott határozat a Polgármesteri Hivatal Településrendezési és Településképi Osztályától (a továbbiakban: Településrendezési és Településképi Osztály), és

- árusításra szolgáló ideiglenes asztal, állvány, szerkezet elhelyezése céljából városképi megjelenés tekintetében támogató szakmai állásfoglalás a Településrendezési és Településképi Osztálytól. E szakmai állásfoglalást a hatóság szerzi be.

1. A közterület használatról vezetett nyilvántartás tartalmazza a közterület használati hozzájárulást kérelmező megnevezését, székhelyét, telephelyét, a bizottsági és/vagy testületi határozat számát, a kapcsolattartási adatokat: vezető nevét, témafelelős személy nevét, telefonszámát, e-mail címét, a közterület-használati hozzájárulás időtartamát és a döntéshozatal idejét.

**6. Az adatkezelésbe bevont adatfeldolgozók és az adatfeldolgozási művelet megjelölése:**

A feladatok ellátására adatfeldolgozókat az Adatkezelő szerződés alapján is igénybe vesz feladatai ellátása és annak technikai támogatása érdekében az adatokhoz való korlátozott és ellenőrzött hozzáférhetőség mellett. Adatfeldolgozás technológiája informatikai rendszerrel történik.

Technikai adatfeldolgozó: az Önkormányzat informatikai feladatokat ellátó megbízottja, továbbá az utalási rendszert szolgáltató.

**7. Az adatkezelés során az adat az alábbi harmadik személyek részére, a megjelölt jogalappal kerül továbbításra:**

Az Adatkezelő az adatokat harmadik fél részére kizárólag jogszabály kötelezése alapján továbbít. A közterület-használati hozzájárulásról értesíteni kell:

- az Újbuda Közterület-felügyeletet,

- Polgármesteri Hivatal Pénzügyi és Költségvetési Igazgatóságát (közterület-használati díj beszedése miatt),

- a Budapesti Rendőr-főkapitányság XI. Kerületi Rendőrkapitányságot (a rendezvényekkel kapcsolatban), és

A közterület-használati hozzájárulás megtagadását közölni kell az Újbuda Közterület-felügyelettel. A közterület-használatáért a kérelmező közterület-használati díjat köteles fizetni. Amennyiben a díjfizetés nem történik meg, Adatkezelő a végrehajtás céljából szükséges adatokat az adóhatóság vagy az önálló bírósági végrehajtó részére továbbíthatja.

**8. A személyes adatok tárolásának időtartama:**

Az önkormányzati hivatalok egységes irattári tervének kiadásáról szóló 78/2012. (XII. 28.) BM rendelete az irányadó a tárolási határidő vonatkozásában.

Az önkormányzat tulajdonában lévő közterületek használatához kapcsolódó hatósági eljárás tárgyában vezetett nyilvántartás adatainak tárolása:

* közterület használati hozzájárulást elutasító döntés meghozatalát követően legkésőbb 1 évet követően törlésre kerül.
* közterület használati hozzájárulás esetében a döntés meghozatalát követően 10 év elteltével törlésre kerül.

**9. Automatizált döntéshozatal ténye:**

Az adatkezelés során automatizált döntéshozatal nem történik.

**10. Az ad****atkezelés folyamatának leírása:**

A közterületek használatáról és rendjéről szóló 42/2021. (XII.21.) XI. ÖK rendelet célja az Önkormányzat tulajdonában lévő közterületeknek a közösségi igények és a tulajdonosi jogok érvényesítése szempontjai szerinti használata. Újbuda Önkormányzata, mint a közterületek tulajdonosa a Rendelet szerint ezen eljárásban adatkezelőnek minősül. Adatkezelő a személyes adatokat kizárólag a közterület-használati jogosultság és kötelezettségek megállapítása, valamint a hatósági határozat és a hatósági szerződés megkötése és teljesítése céljából kezeli.

A közterület-használati hozzájárulás iránti ügyekben az Ákr. rendelkezései az irányadóak. A közterület-használattal kapcsolatban hozott határozat önkormányzati hatósági ügynek minősül. A közterület-használati hozzájárulás iránti kérelmet legkorábban a tervezett használat kezdő időpontját megelőző 90. napon, legkésőbb a tervezett használat kezdőidőpontját megelőző 30. napon lehet benyújtani a Polgármesteri Hivatal Városüzemeltetési Osztályára..

A közterület-használat időtartama és a speciális rendelkezések: A Polgármester a közfeladat ellátásra vonatkozó, a közfeladat ellátásához szükséges mértékű közterület-használati hozzájárulás iránti kérelem esetén a fenti határidőktől eltekinthet. A közterület-használattal összefüggő hatósági eljárásra irányadó ügyintézési határidő a kérelem benyújtásának napjától számított 30 (harminc) nap, mely határidő a Gazdasági Bizottság vagy Képviselő-testület ülésen való napirendre tűzésétől a döntés meghozataláig eltelt idővel meghosszabbodik. Reklámcélú közterület-használati ügyben hatósági szerződés legfeljebb 5 év időtartamra, digitális utcabútorok esetén legfeljebb 10 év időtartamra köthető. A tíz napot nem meghaladó konténer, daru és betonpumpa tárolása céljára irányuló közterület-használati hozzájárulással kapcsolatos eljárás gyorsított ügyintézéssel történik. A kérelmet – formanyomtatványon – legkésőbb a közterület-használat megkezdését megelőző 5. munkanapon kell benyújtani, az érdemi döntés meghozatalának határideje 3 munkanap.

A közterület-használati ügy elbírálásáról a **Polgármester** önkormányzati hatósági jogkörben dönt. Az egy évet meghaladó időtartamra szóló közterület-használati ügy elbírálásáról és közterület-használati hatósági szerződés megkötéséről önkormányzati hatósági hatáskörben a **Gazdasági Bizottság** dönt. Ez alól kivételt képeznek a reklámcélú közterület-használati hatósági ügyek, amelyek esetén a Polgármester dönt.

A közterület-használati jogosultság megszűnéséről, a jogosultság szüneteléséről, valamint a közterület-használati hozzájárulás visszavonásáról a Rendelet 22.-27.§ szakaszai rendelkeznek.

A közterület-használati díj méltányosságból történő mérséklésének lehetőségét a Rendelet 31. §-a tartalmazza.

**11. Az érintetti joggyakorlásra vonatkozó szabályok:**

Az Adatkezelőtájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet jelen adatkezelési folyamat tekintetében:

* kérheti tájékoztatását személyes adatai kezeléséről,
* kérheti személyes adatainak helyesbítését,
* kérheti személyes adatai törlését, amennyiben a GDPR 17. cikk (1) bekezdésében foglalt valamely feltétel fennáll,
* kérheti személyes adatai kezelésének korlátozását,
* tiltakozhat az adatkezelés ellen: Ön jogosult arra, hogy a jogos érdeken, közérdekű vagy közhatalmi jogosítvány gyakorlásának keretében végzett feladat végrehajtásához szükséges adatkezelés ellen tiltakozzon. Amennyiben az adatok kezelése ellen tiltakozik, úgy az adatot az Adatkezelő nem kezeli tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak,
* jogorvoslattal élhet.

**12. Jogorvoslati lehetőségek**

Amennyiben az adatkezeléssel kapcsolatban panaszt kíván tenni, célszerű azt elsőként az adatvédelmi tisztviselő 1. pontban megadott elérhetőségére megküldeni, melyet – annak beérkezését követően – haladéktalanul, de legkésőbb 1 hónapon belül megvizsgál, és a panaszost a vizsgálat eredményéről tájékoztatja.

Jogellenes adatkezelés esetén:

1. **panaszt nyújthat be** a *Nemzeti Adatvédelmi és Információszabadság Hatósághoz*, ha véleménye szerint a személyes adatok kezelésével kapcsolatban jogsérelem következett be.

(Panasz benyújtásának helye: NAIH, 1055 Budapest, Falk Miksa utca 9-11; 1363 Budapest, Pf.:9., +36 1 391-1400; [www.naih.hu](http://www.naih.hu); ugyfelszolgalat@naih.hu)

1. **bírósághoz fordulhat**, ha véleménye szerint az Adatkezelő a személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek.

(A pert az érintett lakóhelye vagy tartózkodási helye szerint illetékes törvényszék előtt lehet megindítani.)

1. ha az adatkezelő az adatkezelésre vonatkozó jogszabályok megsértésével kárt okoz, köteles azt megtéríteni (**kártérítéshez való jog**).
2. amennyiben az érintett személyiségi joga is sérül, **sérelemdíjra jogosult**.

**13. Egyéb információk**

Jelen tájékoztatóban nem szabályozott kérdésekben a GDPR szabályai az irányadók.

Hatályos: 2022. július 1-jétől visszavonásig.